ป.ป.ช. ชง ยึดทรัพย์ 575 ล้าน นพรัตน์ อดีต ผอ.พศ. ร่ำรวยผิดปกติ 
ป.ป.ช.ฟัน นพรัตน์ เบญจวัฒนานันท์ อดีต ผอ.พศ.ร่ำรวยผิดปกติ คดีเงินทอนวัด ปมพัวพันทุจริต เบิกงบฯ บูรณะวัดพนัญเชิง ชง อสส. ยื่นศาลอาญาคดีทุจริต สั่งยึดทรัพย์ 575 ล้าน ตกเป็นของแผ่นดินวันที่ 16 ม.ค. ที่สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) นายวรวิทย์ สุขบุญ เลขาธิการคณะกรรมการ ป.ป.ช.ในฐานะ โฆษกสำนักงาน ป.ป.ช.แถลงว่าตามที่คณะกรรมการ ป.ป.ช.ได้ไต่สวนข้อเท็จจริงกรณีมีเหตุอันควรสงสัยว่า นายนพรัตน์ เบญจวัฒนานันท์ เมื่อครั้งดำรงตำแหน่ง ผู้อำนวยการสำนักงานพระพุทธศาสนาแห่งชาติ (ผอ.พศ.) มีส่วนเกี่ยวข้องกับการทุจริตในการเบิกจ่ายเงินงบประมาณอุดหนุนบูรณปฏิสังขรณ์ที่จัดสรรให้วัดพนัญเชิงวรวิหาร ประจำปีงบประมาณ 2557 และปีงบประมาณ 2558 จากการตรวจสอบบัญชีแสดงรายการทรัพย์สินและหนี้สินของ นายนพรัตน์ ที่ได้ยื่นไว้ต่อคณะกรรมการ ป.ป.ช.พบว่า นายนพรัตน์ และนางพัทธานันท์ เบญจวัฒนานันท์ (คู่สมรส) มีการนำฝากเงิน ซื้อหน่วยลงทุนในกองทุน รวมทั้งมีการซื้อที่ดินโรงเรือนและสิ่งปลูกสร้าง ยานพาหนะ และซื้อกรมธรรม์ประกันชีวิตจำนวนมาก ซึ่งไม่สัมพันธ์กับรายได้ที่พึงมีคณะกรรมการ ป.ป.ช.พิจารณาแล้วเห็นว่า กรณีมีเหตุอันควรสงสัยว่า นายนพรัตน์ มีพฤติการณ์ร่ำรวยผิดปกติ จึงมีคำสั่งแต่งตั้งคณะกรรมการไต่สวนโดยมี น.ส.สุภา ปิยะจิตติ กรรมการ ป.ป.ช. เป็นประธาน นายวิทยา อาคมพิทักษ์ กรรมการ ป.ป.ช.รวมทั้งผู้ทรงคุณวุฒิและหัวหน้าพนักงานไต่สวน เป็นกรรมการไต่สวนผลการไต่สวนข้อเท็จจริงปรากฏว่า ขณะที่นายนพรัตน์ ดำรงตำแหน่ง ผอ.พศ.ระหว่างวันที่ 1 ตุลาคม 2553-30 กันยายน 2557 พบเงินฝากและทรัพย์สินต่างๆ ของนายนพรัตน์ และนางพัทธานันท์ รวมทั้งบุคคลใกล้ชิดได้แก่ นางธาริณี ดิตถ์วัชรไพศาล (อดีตคู่สมรส) บุตรหลาน และบุคคลอื่น โดยคณะกรรมการไต่สวนได้แจ้งข้อกล่าวหาให้บุคคลทั้ง 8 คน ชี้แจงที่มาของทรัพย์สินแล้วแต่บุคคลดังกล่าวไม่สามารถพิสูจน์ที่มาของทรัพย์สินได้ ดังนี้1.ทรัพย์สินที่อยู่ในชื่อของนายนพรัตน์ เบญจวัฒนานันท์ จำนวน 98659925.59 บาท ได้แก่ เงินฝากจำนวน 13 บัญชี เป็นเงิน 71974350.59 บาท เงินลงทุน จำนวน 4 รายการ เป็นเงิน 12580000 บาท และกรมธรรม์ประกันชีวิต จำนวน 12 กรมธรรม์ มูลค่า 14105575 บาท2.ทรัพย์สินที่อยู่ในชื่อของนางพัทธานันท์ เบญจวัฒนานันท์ (คู่สมรส) จำนวน 196039741.59 บาท ได้แก่ เงินฝาก จำนวน 22 บัญชี เป็นเงิน 122921190.40 บาท เงินลงทุน จำนวน 3 รายการ เป็นเงิน 6815695.39 บาท ที่ดินใน จ.จันทบุรี จำนวน 1 แปลง มูลค่า 760000 บาท ยานพาหนะ จำนวน 1 คัน มูลค่า 3809000 บาท และกรมธรรม์ประกันชีวิต จำนวน 10 กรมธรรม์ รวมมูลค่า 61733855.80 บาท3.ทรัพย์สินที่อยู่ในชื่อของนางธาริณี ดิตถ์วัชรไพศาล (อดีตคู่สมรส) จำนวน 131437217.45 บาท ได้แก่ เงินฝาก จำนวน 56 บัญชี เป็นเงิน 105151313.88 บาท เงินลงทุน จำนวน 25 รายการ เป็นเงิน 25235903.57 บาท และยานพาหนะ จำนวน 1 คัน มูลค่า 1050000 บาท4.ทรัพย์สินที่อยู่ในชื่อของนายธนรัตน์ ดิตถ์วัชรไพศาล (บุตร) จำนวน 26726284.56 บาท ได้แก่ เงินฝาก จำนวน 10 บัญชี เป็นเงิน 20843037.56 บาท ที่ดินและสิ่งปลูกสร้างใน จ.สมุทรปราการ 1 รายการ มูลค่า 1800000 บาท ยานพาหนะ จำนวน 1 คัน มูลค่า 1014000 บาท และกรมธรรม์ประกันชีวิต 4 กรมธรรม์ รวมมูลค่า 3069247 บาท5.ทรัพย์สินที่อยู่ในชื่อของ น.ส.พิมพ์ภัสสร ดิตถ์วัชรไพศาล (บุตร) จำนวน 68307397.14 บาท ได้แก่ เงินฝาก จำนวน 31 บัญชี เป็นเงิน 50597774.14 บาท เงินลงทุน จำนวน 19 รายการ เป็นเงิน 9750000 บาท ที่ดินและสิ่งปลูกสร้าง รวม 3 รายการ (ในกรุงเทพฯ 2 รายการ และ จ.สมุทรปราการ 1 รายการ) รวมมูลค่า 5856489 บาท และกรมธรรม์ประกันชีวิต 3 กรมธรรม์ รวมมูลค่า 2103134 บาท6.ทรัพย์สินที่อยู่ในชื่อของ น.ส.วรัทยา พรหมมาศ (หลานของนายนพรัตน์) จำนวน 500000 บาท ได้แก่ ห้องชุด จำนวน 1 ห้อง ใน จ.ชลบุรี มูลค่า 500000 บาท7.ทรัพย์สินที่อยู่ในชื่อของนายปิยชาติ ศรีจันทร์ (บุคคลสนิทของนายนพรัตน์) จำนวน 4500000 บาท ได้แก่ ที่ดินและสิ่งปลูกสร้าง 1 รายการ ในกรุงเทพฯ มูลค่า 4500000 บาท8. ทรัพย์สินที่อยู่ในชื่อของ น.ส.ณัฎฐาภรณ์ ทุน (บุตรของนางพัทธานันท์) จำนวน 49000000 บาท ได้แก่ ที่ดินและสิ่งปลูกสร้าง 1 รายการ ในกรุงเทพฯ มูลค่า 49000000 บาทรวมมูลค่าทรัพย์สินที่ร่ำรวยผิดปกติทั้งสิ้นจำนวน 575170566.33 บาท ซึ่งคณะกรรมการ ป.ป.ช. มีคำสั่งอายัดทรัพย์สินไว้เป็นการชั่วคราวแล้วจำนวน 176032978.79 บาทคณะกรรมการ ป.ป.ช. ได้พิจารณาแล้วมีมติส่งเรื่องให้อัยการสูงสุดยื่นคำร้องต่อศาลอาญาคดีทุจริตและประพฤติมิชอบซึ่งมีเขตอำนาจพิจารณาพิพากษาคดี ให้มีคำพิพากษาหรือคำสั่งเพื่อขอให้ทรัพย์สินดังกล่าว ตกเป็นของแผ่นดิน ตามมาตรา 122 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561
ป.ป.ช.ฟัน นพรัตน์ เบญจวัฒนานันท์ อดีต ผอ.พศ.ร่ำรวยผิดปกติ คดีเงินทอนวัด ปมพัวพันทุจริต เบิกงบฯ บูรณะ วัดพนัญเชิง ชง อสส. ยื่นศาลอาญาคดีทุจริต สั่งยึดทรัพย์ 575 ล้าน ตกเป็นของแผ่นดิน
ป.ป.ช.,ยึดทรัพย์ 575 ล้าน,อดีตผอ.พศ.,นพรัตน์ เบญจวัฒนานันท์,เงินทอนวัด,ศาลอาญาคดีทุจริต,ข่าวทั่วไป